На основу члана 26. став 1. тачка 5). Одлуке о месним заједницама на територији општине Ивањица („Службени лист општине Ивањица“, број 9/2018) и члана 85. Упутства за спровођење избора за чланове Савета месних заједница на територији Општине Ивањица, Комисија за спровођење избора за чланове Савета месних заједница на територији Општине Ивањица, на седници одржаној дана 5.4.2019. године, донела је

**РОКОВНИК**

**ЗА ВРШЕЊЕ ИЗБОРНИХ РАДЊИ У ПОСТУПКУ СПРОВОЂЕЊА ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ ИВАЊИЦА**

**РАСПИСАНИХ ЗА 12. МАЈ 2019. ГОДИНЕ**

1. Рокови за вршење изборних радњи у поступку спровођења избора за чланове Савета месних заједница утврђени су:
* Одлуком о месним заједницама на територији општине Ивањица („Службени лист општине Ивањица“, број 9/2018),
* Упутством за спровођење избора за чланове Савета месних заједница на територији општине Ивањица.
1. Избори за чланове Савета месних заједница расписани су за 12. мај 2019. године.
2. Рокови за вршење изборних радњи почињу да теку наредног дана од дана доношења Одлуке о расписивању избора за Савете месних заједница на територији Општине Ивањица.
3. Рокови су следећи:

|  |  |  |
| --- | --- | --- |
| **Редни****број** | **Радња** | **Рок** |
|  **1. Прописивање образаца** |
| 1.1. | Прописивање образаца за предлагање кандидата | У року од 5 дана од дана доношења Одлуке о расписивању избора а најкасније до 8.4.2019. године. |
|  **2. Органи за спровођење избора** |
| 2.1. | Подношење предлога за чланове бирачких комисија  | Најкасније 15 дана пре дана одређеног за одржавање избора. Најкасније до 25.4.2019. године. |
| 2.2. | Именовање бирачких комисија | Најкасније 10 дана пре дана одређеног за одржавање избора.Најкасније до 30.4.2019. године. |
| 2.3. | Достављање решења о именовању бирачке комисије  | Најкасније 48 часова од дана доношења. |
| 2.4. | Замена чланова бирачких одбора | Најкасније 5 дана пре дана одржавања избора.Изузетно најкасније на дан избора до 7,00 часова. Најкасније до 7.5.2019. године. |
| 2.5. | Обука председника и заменика бирачког одбора  | Најкасније 5 дана пре дана одржавања избора.Најкасније до 7.5.2019. године. |
|  **3. Кандидатура** |
| 3.1. | Предлагање кандидата за чланове Савета месне заједнице | Најкасније 15 дана пре дана одржавања избора.Најкасније до 25.4.2019. године. |
| 3.2. | Потврђивање предлога кандидата за члана Савета месне заједнице | Одмах по пријему предлога а најкасније у року од 24 часа од пријема предлога. |
| 3.3. | Достављање решења о потврђивању предлога кандидата | У року од 24 часа од дана доношења. |
| 3.4. | Отклањање недостатака  | У року од 24 часа од часа пријема пријаве кандидата, доставља се закључак којим се кандидату налаже да, најкасније у року од 48 часова од часа достављања закључка, отклони те недостатке.  |
| 3.5. | Утврђивање листе кандидата и објављивање у „Службеном листу општине Ивањица“, званичној интернет презентацији општине и огласној табли МЗ | Најкасније 10 дана пре дана одржавања избораНајкасније до 30.4.2019. године. |
| 3.6 | Одустанак од кандидатуре | Најкасније до утврђивања изборне листе кандидата за чланове Савета месне заједнице.  |
|  **4. Бирачка места** |
|  |
| 4.1. |  Одређивање бирачких места и објављивање у „Службеном листу општине Ивањица“ и на Огласној табли МЗ | Најкасније 20 дана пре дана одржавања избора. Најкасније до 22.4. 2019. године. |
|  **5. Бирачки списак** |
| 5.1. | Обавештавање грађана да могу извршити увид у бирачки списак ( упис и промене у бирачком списку) | Најкасније 5 дана пре дана одржавања избора. Најкасније до 7.5.2019. године. |
| 5.2. | Закључивање бирачког списка  | Најкасније 5 дана пре дана одржавања избора, односно 7.5.2019. године. |
| 5.3. | Достављање решења о закључењу бирачког списка Комисији. | Најкасније 24 часа од часа његовог доношења. |
| 5.4. | Објављивање решења о закључењу бирачког списка на интернет страници општине, Огласној табли ОУ и Огласној табли МЗ | Одмах по добијању решења о закључењу а најкасније у року од 24 часа по добијању истог. |
| 5.5. | Достављање Комисији оверених извода из бирачког списка | У року од 24 часа од дана доношења решења о закључењу бирачког списка. |
| 5.6. | Достављање решења о променама у бирачком списку по закључењу бирачког списка | Најкасније 48 часова пре дана одржавања избора.Најкасније до 10.5.2019. године. |
|  **6. Спровођење избора** |
| 6.1. | Обавештавање бирача о дану, времену и месту одржавања избора за чланове Савета МЗ | Најкасније 5 дана пре дана одржавања избора, односно најкасније до 7.5.2019. године. |
| 6.2. | Предаја изборног материјала бирачким комисијама | Најкасније 2 дана пре дана одржавања избора, односно најкасније до 10.5.2019. године. |
| 6.3. | Предаја изборног материјала после гласања од стране бирачке комисије Изборној комисији | Најкасније у року од пет часова од затварања бирачког места, бирачка комисија предаје изборни материјал Изборној комисији у запечаћеним ковертама. |
|  **7. Утврђивање и објављивање резултата избора** |
| 7.1. | Утврђивање резултата избора од стране Комисије  | У року од 48 часова од затварања бирачких места. |
| 7.2. | Објављивање резултата избора | Резултати избора се одмах објављују у Службеном листу општине Ивањица, на званичној интернет презентацији општине и на огласној табли месне заједнице а најкасније у року од 24 часа од утврђивања резултата избора. |
|  **8. Поновни избори** |
| 8.1. | Понављање избора у случају када два или више кандидата имају исти број гласова  | У року од 7 дана од дана одржавања избора. |
| 8.2. | Понављање избора због неправилности  | У року од 7 дана од дана одржавања избора. |
|  **9. Заштита изборног права** |
| 9.1. | Подношење приговора Комисији | У року од 24 часа од дана када је донета одлука, односно извршена радња или учињен пропуст. |
| 9.2. | Решавање и достављање акта по приговору | У року од 48 часова од пријема приговора. |
| 9.3. | Изјављивање приговора против решења Изборне комисије Другостепеној изборној комисији | Против решења Изборне комисије може се изјавити приговор Другостепеној изборној комисији у року од 24 часа од пријема решења, |
| 9.4. | Надгледање и праћење спровођења избора (домаћи и страни посматрачи) | Заинтересована регистрована удружења чији се циљеви остварују у области заштите људских и мањинских права, као и заинтересоване међународне и стране организације и удружења којa желе да прате рад органа за спровођење избора, подносе пријаву Изборној комисији најкасније пет дана пре дана одржавања избора. |

 5.Овај роковник објавити у „ Службеном листу општине Ивањица“ и на званичној интернет презентацији Општине.

 **Комисија за спровођење избора за чланове Савета месних заједница на територији Општине Ивањица.**

 **Број: 013-3/3/2019-01**

 **Дана: 5.4.2019.године.**

 **ПРЕДСЕДНИK**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 Јована Богдановић